tartuNLP/wikipedia-smugri-20251201 huggingface dataset:
Kalógiros (Jooniansaaret)

Kalógiros () on Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Aitolia-Akarnanian rannikon edustalla Drakonéran saaren koillispuolella. Saaren pinta-ala on 0,249 neliökilometriä ja se on asumaton (vuonna 2011). Hallinnollisesti Kalógiros kuuluu Sámin kuntaan, Kefalonián alueyksikköön ja Jooniansaarten alueeseen.
Kastós

Kastós () on Kreikan saari, joka kuuluu Jooniansaarten saariryhmään ja tarkemmin Tilevoḯdes-saariin. Se sijaitsee Joonianmeressä Aitolia-Akarnanian rannikon edustalla. Saaren pinta-ala on 5,901 neliökilometriä ja asukasluku 80 (vuonna 2011).
Hallinnollisesti Kastós kuuluu Lefkaksen kuntaan, Lefkaksen alueyksikköön ja Jooniansaarten alueeseen. Vuodesta 2011 lähtien Kastós muodostaa oman Lefkaksen kuntaan kuuluvan kunnallisyksikkönsä, Kastóksen kunnallisyksikön (Δημοτική Ενότητα Καστού, "Dimotikí Enótita Kastoú"). Aiemmin saari muodosti itsenäisen kyläkunnan nimeltä Kastóksen kyläkunta. Saaren pääkylä ja ainoa asutus on Kastóksen kylä.
Saaren pohjoispuolella sijaitsee Kálamoksen saari ja kauempana luoteessa Meganísi ja Lefkas.
Lamprinós

Lamprinós () on Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Aitolia-Akarnanian rannikon edustalla. Saaren pinta-ala on 0,352 neliökilometriä ja se on asumaton (vuonna 2011). Hallinnollisesti Lamprinós kuuluu Sámin kuntaan, Kefalonián alueyksikköön ja Jooniansaarten alueeseen.
Mákri (Ekhinadit)

Mákri () on Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Achelóos-joen suun edustalla. Saaren pinta-ala on 0,983 neliökilometriä ja se on asumaton (vuonna 2011). Hallinnollisesti Mákri kuuluu Ithakan kuntaan, Ithakan alueyksikköön ja Jooniansaarten alueeseen. Saaren länsipuolella sijaitsee Vromónaksen saari, koillispuolella Petalás ja kaakkoispuolella Oxeía.
Mathráki

Mathráki () on Kreikan saari, joka kuuluu Jooniansaarten saariryhmään ja tarkemmin Diapontisiin saariin. Se sijaitsee Joonianmeressä Korfun saaren luoteispuolella. Saaren pinta-ala on 3,1 neliökilometriä ja asukasluku 329 (vuonna 2011).
Hallinnollisesti Mathráki kuuluu Keski-Korfun ja Diapontisten saarten kuntaan, Korfun alueyksikköön ja Jooniansaarten alueeseen. Vuodesta 2011 lähtien Mathráki muodostaa oman Korfun kuntaan kuuluvan kunnallisyksikkönsä, Mathrákin kunnallisyksikön (Δημοτική Ενότητα Μαθρακίου, "Dimotikí Enótita Mathrakíou"). Aiemmin saari muodosti itsenäisen kyläkunnan nimeltä Mathrákin kyläkunta. Saaren pääkylä on Mathrákin kylä.
Módi (Jooniansaaret)

Módi (; myös "Modió", Μοδιό) on pieni Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Aitolia-Akarnanian rannikon edustalla. Saaren pinta-ala on 0,258 neliökilometriä ja se on asumaton (vuonna 2001). Hallinnollisesti Módi kuuluu Sámin kuntaan, Kefalonián alueyksikköön ja Jooniansaarten alueeseen.
Saaren pohjoispuolella sijaitsevat Drakonéran ja Provátin saaret, itäpuolella Petalás ja eteläpuolella Vromónas ja Mákri.
Othonoí

Othonoí (; transl. myös "Othoní") on Kreikan saari, joka kuuluu Jooniansaarten saariryhmään ja tarkemmin Diapontisiin saariin. Se sijaitsee Joonianmeressä Korfun saaren luoteispuolella. Saaren pinta-ala on 10,8 neliökilometriä ja asukasluku 392 (2011).
Hallinnollisesti Othonoí kuuluu Keski-Korfun ja Diapontisten saarten kuntaan, Korfun alueyksikköön ja Jooniansaarten alueeseen. Vuodesta 2011 lähtien Othonoí muodostaa oman Korfun kuntaan kuuluvan kunnallisyksikkönsä, Othonoín kunnallisyksikön (Δημοτική Ενότητα Οθωνών, "Dimotikí Enótita Othonón"). Aiemmin saari muodosti itsenäisen kyläkunnan nimeltä Othonoín kyläkunta.
Saaren pääkylä ja satama on Ámmos eli Othonoín kylä, joka sijaitsee saaren etelärannikolla. Saaren muita kyliä ovat Chorió, Dáfni, Kasimátika ja Mastorátika.
Petalás

Petalás () on Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Aitolia-Akarnanian rannikon edustalla. Saaren pinta-ala on 5,497 neliökilometriä ja se on asumaton (vuonna 2001). Hallinnollisesti Petalás kuuluu Sámin kuntaan, Kefalonián alueyksikköön ja Jooniansaarten alueeseen.
Saaren luoteispuolella sijaitsevat muun muassa saaret Pontikós, Prováti ja Drakonéra, ja lounaispuolella Vromónas ja Mákri.
Pontikós (Jooniansaaret)

Pontikós () on Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Aitolia-Akarnanian rannikon edustalla. Saaren pinta-ala on 0,736 neliökilometriä ja se on asumaton (vuonna 2011). Hallinnollisesti Pontikós kuuluu Ithakan kuntaan, Ithakan alueyksikköön ja Jooniansaarten alueeseen.
Próti (saari)

Próti (), antiikin Prote (), on Kreikan saari, joka kuuluu Jooniansaarten saariryhmään ja sijaitsee Joonianmeressä Peloponnesoksen niemimaan länsirannikolla Gargaliánoin kaupungin edustalla. Saaren pinta-ala on 3 neliökilometriä ja se on asumaton (vuonna 2011). Hallinnollisesti Próti kuuluu Trifylían kuntaan, Messenian alueyksikköön ja Peloponnesoksen alueeseen.
Prováti (Ekhinadit)

Prováti (, ) on Kreikan saari, joka kuuluu Jooniansaarten saariryhmään ja tarkemmin Ekhinadeihin, ja sijaitsee Joonianmeressä Aitolia-Akarnanian rannikon edustalla. Saaren pinta-ala on 1,211 neliökilometriä ja se on asumaton (vuonna 2011). Hallinnollisesti Prováti kuuluu Ithakan kuntaan, Ithakan alueyksikköön ja Jooniansaarten alueeseen.
Sfaktiría

Sfaktiría (), antiikin Sfakteria (, ) ja Sfagia/Sfagiai (, ), on Kreikan saari, joka kuuluu Jooniansaarten saariryhmään ja sijaitsee Joonianmeressä Peloponnesoksen niemimaan länsirannikolla Pýloksen kaupungin edustalla. Saaren pinta-ala on 3,2 neliökilometriä ja se on asumaton (vuonna 2011). Hallinnollisesti Sfaktiría kuuluu Pýlos-Néstoraksen kuntaan, Messenian alueyksikköön ja Peloponnesoksen alueeseen.
Maantiede.
Sfaktirían saari rajaa sen itäpuolisen Navarínonlahden eli Pýloksenlahden muusta Joonianmerestä. Saaren eteläpuolella sijaitsevat pienemmät Koutsounésin saaret ja Pýloksen saari eli Tsichlí Bampá, ja pohjoispuolella Zógkloksen niemi eli antiikin Koryfasion. Sfaktiría on suojeltu lintudirektiivin mukaisena Natura-alueena yhdessä Navarínonlahden pohjoispuolella sijaitsevan Giálovan laguunin kanssa.
Historia.
Historiassa Sfakteria muistetaan paikkana, johon ateenalaiset motittivat spartalaiset peloponnesolaissodan aikana torjuttuaan näiden hyökkäyksen Pylokseen Pyloksen taistelussa. Tämä johti pitkään piiritykseen ja Sfakterian taisteluun, joka käytiin vuonna 425 eaa. Thukydides esittää seudun maantieteestä yksityiskohtaisia kuvauksia, ja saaren maantieteessä on helposti tunnistettavissa paikat, jotka hän kuvaa: Saaren keskiosassa on matalampi tasaisempi alue, jossa oli vesilähde ja spartalaisten leiri. Pohjoisosassa on korkeampi kohta, johon spartalaiset lopulta vetäytyivät, ja länsipuolella on rantautumiseen sopivia paikkoja, joihin helootit toivat lisätarpeita.
Sofía (saari)

Sofía (, myös "Sofiá", Σοφιά) on Kreikan saari, joka kuuluu Jooniansaarten saariryhmään ja tarkemmin Ekhinadeihin ja sijaitsee Joonianmeressä Aitolia-Akarnanian rannikon edustalla. Saaren pinta-ala on 0,174 neliökilometriä ja se on asumaton (vuonna 2011). Hallinnollisesti Sofía kuuluu Sámin kuntaan, Kefalonián alueyksikköön ja Jooniansaarten alueeseen.
Spárti (saari)

Spárti () on Kreikan saari, joka kuuluu Jooniansaarten saariryhmään ja tarkemmin Tilevoḯdes- ja Prigkiponísia-saariin. Saaren pinta-ala on 0,538 neliökilometriä ja se on asumaton (vuonna 2011). Hallinnollisesti Spárti kuuluu Meganísin kuntaan, Lefkaksen alueyksikköön ja Jooniansaarten alueeseen.
Spárti sijaitsee Lefkaksen itäpuolella Nydrín ja Perigiálin kylien edustalla. Sen eteläpuolella sijaitsevat Skorpióksen ja Skorpídin saaret.
Strofadit

Strofadit () on pieni Kreikan saariryhmä, joka kuuluu Jooniansaariin ja jonka saaret sijaitsevat Joonianmeressä Zákynthoksen saaren eteläpuolella Peloponnesoksen niemimaan länsirannikon edustalla. Saariryhmän asukasluku on 1 (vuonna 2011). Hallinnollisesti saaret kuuluvat Zákynthoksen kuntaan, Zákynthoksen alueyksikköön ja Jooniansaarten alueeseen.
Strofadeilta on matkaa Zákynthoksen etelärannikolle noin 26 meripeninkulmaa (noin 48 kilometriä) ja Peloponnesoksen länsirannikolle noin 27 meripeninkulmaa (noin 50 kilometriä).
Sinikiitäjäinen

Sinikiitäjäinen ("Carabus violaceus") on maakiitäjäisten heimoon kuuluva laji. Se on 2–3 cm:n pituinen ja väriltään musta. Peitinsiipien reunat ovat violetin hohtoiset ja niissä on hieman nystyjä. Toukat ja aikuismuoto talvehtivat. Lentoaika on kesäkuulta elokuulle. Sinikiitäjäistä tavataan kuivissa havumetsissä ja lehtimetsissä ja sitä tavataan joissakin paikoissa ympäri Suomen.
Sinikiitäjäinen saalistaa luonnossa ainakin seuraavia: mänty-yökkönen ("Panolis flammea"), lehtinunna ("Lymantria dispar") ja valepeltoetana ("Deroceras reticulatum").
Dan Gosling

Daniel ”Dan” Gosling (s. 1. helmikuuta 1990 Brixham) on englantilainen jalkapalloilija. Pelipaikaltaan hän on keskikenttäpelaaja. Gosling edustaa Englannin mestaruussarjassa pelaavaa Watfordia.
Gosling on kauden 2018–2019 loppuun mennessä pelannut Valioliigassa 160 ottelua ja tehnyt niissä 14 maalia. Kausina 2008–2010 hän pelasi Evertonissa 22 valioliigaottelua ja teki niissä neljä maalia. Kausina 2010–2014 hän pelasi Newcastle Unitedissa 24 pääsarjaottelua ja teki niissä yhden maalin. Gosling siirtyi Bournemouthiin kesällä 2014 ja joukkue nousi Valioliigaan keväällä 2015.
Gosling edusti Englantia nuorten maajoukkueissa.
Julian Schieber

Julian Schieber (s. 13. helmikuuta 1989 Backnang) on saksalainen jalkapalloilija. Pelipaikaltaan hän on hyökkääjä. Schieber edustaa Saksan Bundesliigassa pelaavaa FC Augsburgia, jonne hän siirtyi kesällä 2018 Hertha Berlinistä. Aiemmin hän on edustanut VfB Stuttgartia, lainasopimuksella 1. FC Nürnbergiä ja Borussia Dortmundia. Hän on kauden 2019–2020 loppuun mennessä pelannut kaikkiaan 167 bundesliigaottelua ja tehnyt niissä 27 maalia. Mestarien liigassa hän on pelannut 18 ottelua ja tehnyt yhden maalin, joulukuussa 2012 Borussia Dortmundin alkulohko-ottelussa Manchester Cityä vastaan.
GP-5

GP-5 () on Neuvostoliitossa vuosina 1970–1989 valmistettu kaasunaamari, joka suunniteltiin siviiliväestön käyttöön. Naamari koostuu koko pään peittävästä kumisesta hupusta ja suodattimesta.
Se otettiin käyttöön vuonna 1962 ja sen tuotanto päättyi vuonna 1990. GP-5 oli tarkoitettu suojaamaan käyttäjää erityisesti ydinlaskeumalta kylmän sodan aikana, ja sitä jaettiin laajalti väestönsuojiin Neuvostoliitossa.
Historia.
GP-5-kaasunaamarin kehitys alkoi osana Neuvostoliiton laajaa siviilipuolustusohjelmaa kylmän sodan aikana, jolloin ydinsodan uhka oli merkittävä huolenaihe. GP-5-naamareita valmistettiin kolme kertaa enemmän kuin Neuvostoliitossa oli asukkaita.
Naamari oli suunniteltu yksinkertaiseksi ja edulliseksi, jotta sitä voitaisiin jakaa laajasti siviiliväestölle. Sitä käytettiin paitsi Neuvostoliitossa myös muissa Itäblokin maissa. Itä-Saksa esimerkiksi toi maahan ainakin 1,81 miljoonaa GP-5-naamaria vuosina 1981–1988.Puolassa kokeiltiin, kykeneekö naamari oikeasti suojaamaan ABC-tilanteessa. Naamari toimi melko hyvin ja todettiin, että GP-5 kykenee suojaamaan tällaisessa tilanteessa 24 tunnin ajan. GP-5 tuli tunnetuksi sen laajasta käytöstä Tšernobylin ydinvoimalaonnettomuudessa.
Keräily.
GP-5 on erittäin suosittu kaasunaamari keräilijöiden keskuudessa edullisen hintansa, sekä ensimmäistä- ja toista maailmansotaa jäljittelevän tyylinsä ansiosta (pyöreät linssit). Naamaria maahantuo Suomeen Varusteleka.
Rakenne ja ominaisuudet.
GP-5 on kypärätyyppinen kaasunaamari, joka koostuu seuraavista pääosista:
Naamarin paino on noin 1,09 kg, ja se kestää käyttöä kaikissa sääolosuhteissa, lämpötiloissa −40 °C:sta +114 °C:seen.
GP-5-naamareita valmistettiin viidessä koossa (0–4), jotka määritettiin mittaamalla pään ympärysmitta. Koon valinta tapahtui seuraavasti:
Suodattimen turvallisuus.
Vuonna 2013 asbestilaboratorio löysi suodattimen puuvillakerroksesta 7,5 prosenttia asbestia. Vuoden 1972 jälkeen valmistettujen suodattimien piti olla asbestittomia, mutta monet tehtaat jatkoivat asbestin käyttöä kustannussyistä. Suomessa tehdyt laboratoriotutkimukset ovat myös vahvistaneet, että suodattimien hiukkassuodatinmateriaalissa ja aktiivihiilessä on asbestia. Tämän vuoksi GP-5-suodattimien käyttöä ei suositella, ja ilman suodatinta naamari on turvallinen keräilyesine.
GP-5 ei suojaa kaikilta kaasuilta. Se ei esimerkiksi tarjoa suojaa ammoniakilta, orgaanisilta höyryiltä ja kaasuilta, joiden kiehumispiste on alle 65 °C (kuten metaani, etaani tai asetyleeni), hiilimonoksidilta tai typen oksideilta.
Masqatin kansainvälinen lentoasema

Masqatin kansainvälinen lentoasema (, IATA: MCT, ICAO: OOMS) on Omanin sulttaanikunnan pääkaupunkiseudulla, Masqatin kuvernoraatin Seebin kaupungissa sijaitseva kansainvälinen lentoasema. 
Masqatin lentoaseman alkuna voi pitää "Beit al-Falajin lentoasemaa", joka oli aluksi vuonna 1929 vain maapohjainen sotilaslentokenttä. Se toimi myös Omanin öljynetsintälentojen tukikohtana. 1960-luvulla siviililentotoiminnan kentälle aloitti Gulf Air DC3-kalustolla. 1970-luvulla lentotoiminnan kentälle käynnistivät nykyisin nimillä Pakistan International Airlines ja British Airways tunnetut lentoyhtiöt.
Joulukuun 23 päivänä 1973 avattiin Masqatin keskustasta noin 32 kilometriä länteen sijaitseva "Seebin kansainvälinen lentoasema". Se vaihtoi nimeään 1. helmikuuta 2008 ja tunnetaan nykyisin nimellä Masqatin kansainvälinen lentoasema.
Lentoasema on Oman Airin kotikenttä.
Ágios Minás (saari)

Ágios Minás () on Kreikan saari, joka kuuluu Pohjoisen Egean saarten saariryhmään ja tarkemmin Foúrnoin saariin. Saaren pinta-ala on 2,343 neliökilometriä ja asukasluku 3 (vuonna 2011). Hallinnollisesti Ágios Minás kuuluu Foúrnoi Korseónin kuntaan, Ikarían alueyksikköön ja Pohjois-Egean saarten alueeseen.
Ágios Minás sijaitsee saariryhmän pääsaaren Foúrnoin saaren itäpuolella sen ja Sámoksen välissä. Sen erottaa Foúrnoista noin 500 metriä leveä salmi.
Anthropofás

Anthropofás () eli "Megálos Anthropofás" (Μεγάλος Ανθρωποφάς) tai "Megálos Anthropofágos" (Μεγάλος Ανθρωποφάγος, ”Suuri ihmissyöjä”) on pieni Kreikan saari, joka kuuluu Pohjoisen Egean saarten saariryhmään ja tarkemmin Foúrnoin saariin. Se sijaitsee Egeanmeressä saariryhmän pääsaaren Foúrnoin kaakkoispuolella. Saaren pinta-ala on 0,545 neliökilometriä ja se on asumaton (vuonna 2011). Hallinnollisesti Anthropofás kuuluu Foúrnoi Korseónin kuntaan, Ikarían alueyksikköön ja Pohjois-Egean saarten alueeseen.
Saaren pohjoispuolella sijaitsee pienempi saari nimeltä "Mikrós Anthropofás" eli "Mikrós Anthropofágos" (”Pieni ihmissyöjä”).
Antípsara

Antípsara () on Kreikan saari, joka kuuluu Pohjoisen Egean saarten saariryhmään. Saaren pinta-ala on 4 neliökilometriä ja asukasluku 4 (vuonna 2011). Hallinnollisesti Antípsara kuuluu Psarán kuntaan, Chíoksen alueyksikköön ja Pohjois-Egean saarten alueeseen.
Pieni Antípsara sijaitsee Chíoksesta länteen sijaitsevan Psarán saaren länsipuolella. Antípsaran ja Psarán välinen etäisyys on lyhimmillään noin 1,3 meripeninkulmaa (noin 2,5 kilometriä).
Kisiriá

Kisiriá () on pieni Kreikan saari, joka kuuluu Pohjoisen Egean saarten saariryhmään ja tarkemmin Foúrnoin saariin. Se sijaitsee Egeanmeressä saariryhmän pääsaaren Foúrnoin ja Thýmainan saaren välissä. Saaren pinta-ala on 0,662 neliökilometriä ja se on asumaton (vuonna 2011). Hallinnollisesti Kisiriá kuuluu Foúrnoi Korseónin kuntaan, Ikarían alueyksikköön ja Pohjois-Egean saarten alueeseen.
Koínyra (saari)

Koínyra (; transl. myös "Kínyra", "Kínira") on Kreikan saari, joka kuuluu Pohjoisen Egean saarten saariryhmään. Saaren pinta-ala on 0,350 neliökilometriä ja asukasluku 5 (vuonna 2011). Hallinnollisesti Koínyra kuuluu Thásoksen kuntaan, Thásoksen alueyksikköön ja Itä-Makedonian ja Traakian alueeseen.
Koínyran saari sijaitsee Thásoksen itärannikolla Loutrán ja Koínyran kylien edustalla. Sen erottaa Thásoksesta noin 820 metriä leveä salmi.
Pasás

Pasás (; myös "Passás", Πασσάς) eli Panagiá (Παναγιά) on Kreikan saari, joka kuuluu Pohjoisen Egean saariin ja sijaitsee Oinoússeen saaren itäpuolella sen ja Turkin rannikon välissä. Saaren pinta-ala on 2,448 neliökilometriä ja se on asumaton (vuonna 2011). Hallinnollisesti Pasás kuuluu Oinoússeen kuntaan, Chíoksen alueyksikköön ja Pohjois-Egean saarten alueeseen. Saarella on Neitsyt Marialle ("Panagía") omistettu kirkko sekä vanhojen rakennusten raunioita.
Thýmaina

Thýmaina (; transl. myös "Thímena") on Kreikan saari, joka kuuluu Pohjoisen Egean saarten saariryhmään ja tarkemmin Foúrnoin saariin. Saaren pinta-ala on 10,071 neliökilometriä ja asukasluku 136 (vuonna 2011). Hallinnollisesti Thýmaina kuuluu Foúrnoi Korseónin kuntaan, Ikarían alueyksikköön ja Pohjois-Egean saarten alueeseen.
Thýmaina sijaitsee aivan saariryhmän pääsaaren Foúrnoin länsipuolella sen ja Ikarían välissä.
Suomusjärven kirkonkylä

Suomusjärven kirkonkylä on kylä Suomusjärvellä Salossa Varsinais-Suomessa. Siitä tuli kirkonkylä 1700-luvun alussa. Kylän hautausmaa, kirkko, lainamakasiini ja Ylhäisten talonpoikaistalo muodostavat valtakunnallisesti arvokkaan rakennetun kulttuuriympäristön. Kirkonkylä on samannimisen järven tuntumassa noin viiden kilometrin päässä Suomusjärven keskustaajamasta Kitulasta.
Historia.
Suomusjärven kylän vakituinen asutus muodostui 1300-luvun jälkeen. Vanhin tunnettu maininta kylästä on vuodelta 1532, jolloin se kuului Kiskon pitäjään. Vuoden 1540 maakirjan mukaan kylässä oli kolme taloa: Alhainen, Ylhäinen ja Knaapi. Suomusjärven kappeli perustettiin 1678. Liikenteellisesti keskeisellä paikalla sijainneesta Suomusjärvestä tuli kirkonkylä 1700-luvun alussa. Kirkko valmistui uudelle paikalle 1708. Tapuli valmistui 1751. Nykyisen kirkon rakensi pitäjänpuuseppä Isak Lindström ja kirkko valmistui Ylhäisten tilalta lunastetulle maalle 1850. Suomusjärvi sai itsenäisen seurakunnan aseman 1903.
Thomas Craig

Thomas Craig (s. 4. joulukuuta 1962, Iso-Britannia) on brittiläinen näyttelijä. Hän on näytellyt muun muassa komisario Thomas C. Brackenreidin roolissa kanadalaisessa rikossarjassa "Murdochin murhamysteerit" (2008–), Tommy Harrisin roolissa saippuasarjassa "Coronation Street" (2002–2005) sekä Simon Goddardin roolissa draamasarjassa "Sydän paikallaan" (1997–2005). Hän on vieraillut useissa televisiosarjoissa, kuten "Casualty", "EastEnders", "Sydämen asialla", "Holby Cityn sairaala" ja "Tohtorit".
APK

APK () on Androidille tarkoitettujen sovellusohjelmien asentamiseen käytettävä pakettitiedosto. Yksi paketti sisältää ohjelman lisäksi kaikki sen tarvitsemat tiedostot (data- ja resurssitiedostot).
APK-tiedostoja käytetään sovellusten asentamiseen laitteeseen.
Uudempi muoto on Android App Bundle.
Antto Prunnila

Antto Prunnila (18. syyskuuta 1897 Honkajoki – 31. maaliskuuta 1965 Pori) oli suomalainen poliitikko, joka toimi SKDL:n kansanedustajana vuosina 1945–1954 ja 1958–1962.
Elämä.
Honkajoen Katkon kylässä syntyneen Prunnilan vanhemmat olivat torppari Jaakko Joonas Prunnila (1846–1892) ja Kauhajoelta kotoisin ollut Maria Wilhelmiina Samuelintytär Nevala (s. 1866). 
Kansakoulun käytyään Prunnila oli metsä- ja uittotöissä Pohjois-Satakunnassa ja työskenteli vuodesta 1926 lähtien kirvesmiehenä Porissa. Samalla Prunnila lähti mukaan kommunistien toimintaan, minkä johdosta hän sai kahden vuoden vankeustuomion 1931. Jatkosodan ajan Prunnila oli turvasäilössä pahamaineisella Koverin keskitysleirillä.
Jatkosodan jälkeen Prunnila suoritti Sirola-opiston kurssin ja hänet valittiin eduskuntaan vuonna 1945. Presidentin valitsijamiehenä Prunnila oli vuosina 1950, 1956 ja 1962. Hän toimi myös SKP:n Satakunnan piiritoimikunnan puheenjohtajana.
Perhe.
Prunnilan puoliso oli Ida Sofia Lamminpää, jonka kanssa hän avioitui vuonna 1926.
Matti Meriläinen

Matti Meriläinen (26. marraskuuta 1889 Sotkamo – 9. syyskuuta 1963 Sotkamo) oli suomalainen poliitikko, joka toimi SKDL:n kansanedustajana vuosina 1945–1954 ja 1958–1962.
Elämä.
Sotkamon Naapurinvaarassa Korholan talossa syntyneen Meriläisen vanhemmat olivat maanviljelijä Matti Meriläinen (1861-1942) ja Loviisa Kovalainen (1864-1947). Kansakoulun käynyt Meriläinen teki maatöitä kotitilallaan ja oli kaivos- ja metsätöissä Yhdysvalloissa 1913–1921. Suomeen palattuaan hän viljeli omaa tilaansa Naapurinvaarassa.
Meriläinen vaikutti jo ennen sotavuosia Sotkamon kunnalliselämässä. Vuonna 1945 hänet valittiin eduskuntaan. Meriläinen oli presidentin valitsijamies 1950, 1956 ja 1962. Hän oli myös Sotkamon kunnanvaltuuston ja kunnanhallituksen jäsen sekä kuului Kainuun Osuusliikkeen edustajistoon.
Vuonna 1959 Meriläinen lahjoitti SKDL:n ja SKP:n Kainuun piirijärjestöille tontin, jolle rakennettiin Naapurinvaaran huvikeskus. Paikalla oli jo aikaisemmin toiminut SKDL:n Naapurinvaaran osaston tanssilava. Meriläinen kuoli 73-vuotiaana syyskuussa 1963. Tarinan mukaan hän kuoli heinäpellolle sirppi ja vasara kädessään.
Perhe.
Matti Meriläisen ensimmäinen puoliso oli sotkamolainen Iida Kustaava Korhonen (1899-1949), jonka kanssa hän avioitui vuonna 1923. Heillä oli neljä lasta. Leskeksi jäätyään Meriläinen meni naimisiin 1953 espoolaisen Elma Augusta Hellmanin (1897-1981) kanssa. Matti Meriläisen veli oli SDP:n kansanedustaja Antti Meriläinen. Kansanperinteen kerääjä Heikki Meriläinen oli heidän isänsä serkku.
Tianjinin räjähdysonnettomuus

Tianjinin räjähdys tapahtui keskiviikkona 12. elokuuta 2015 Tianjinin itsehallinnollisessa kunnassa Kiinassa. Se tapahtui noin kello 23.30 paikallista aikaa (UTC+8). Kiinan valtiollisen median mukaan räjähdys tapahtui räjähdekuljetuksessa. Räjähdys tapahtui kahdessa osassa, joista toinen tapahtui noin 30 sekuntia ensimmäisen jälkeen. Ensimmäisen räjähdyksen voimakkuus vastasi kolmea tonnia TNT:tä, toinen 21 tonnia. Xinhuan mukaan yli 700 henkilöä oli tuotu alueen sairaaloihin räjähdyksen jälkeen. Tianjinin hallinto kertoi lauantaina 15. elokuuta uhrimäärän olevan 104. Kateissa oli 95 ihmistä, joista 85 palomiehiä. Maanantaihin 17. elokuuta mennessä kuolleiden määräksi ilmoitettiin 114. Syyskuun 12. päivään mennessä virallinen kuolleiden lukumäärä oli kasvanut jo 173:een ja kahdeksan ihmistä oli edelleen kadoksissa.
Viranomaiset ovat vahvistaneet, että räjähdysalueella oli varastoituna ainakin natriumsyanidia, kalsiumkarbidia, ammoniumnitraattia ja kaliumnitraattia. Näistä ihmiselle myrkyllisintä on natriumsyanidi. Tuhoalueella kemikaaleja varastoinut Ruihai International Logistics -yritys ei ole kyennyt täysin selvittämään, mitä kaikkea se alueella säilöi. Tianjinin ympäristöviranomaisten mukaan vesinäytteet tuhoalueella sisälsivät (syyskuussa 2015) 20 kertaa turvallisena pidettävän määrän syanidia. Syanidia ei ole kuitenkaan löydetty aluetta ympäröivän, kolme kilometriä halkaisijaltaan olevan karanteenivyöhykkeen ulkopuolelta.
Kiinan viranomaisten toimia turmasta tiedottamisessa ja jälkiselvittelyssä on kritisoitu. Viranomaiset sensuroivat turmasta kertovia viestimiä sekä sosiaalisen median käyttäjiä.
Harald Nielsen

Harald Ingemann Nielsen (26. lokakuuta 1941 Frederikshavn – 11. elokuuta 2015) oli tanskalainen jalkapalloilija.
Nielsen saavutti Tanskan jalkapallomaajoukkueessa hopeaa Rooman kesäolympialaisissa 1960. Kausilla 1962–1963 ja 1963–1964 hän oli Italian pääsarjan paras maalintekijä.
Nielsen kuoli pitkän sairastamisen jälkeen 73-vuotiaana 11. elokuuta 2015.
Nelson Chelle

Nelson Rubens Chelle Naddeo (18. toukokuuta 1931 Paysandú – 17. joulukuuta 2001) oli uruguaylainen koripalloilija ja olympiamitalisti.
Chelle saavutti Uruguayn koripallomaajoukkueen pelaajana olympiapronssia Melbournesta 1956. Roomassa 1960 Uruguay sijoittui kahdeksanneksi. Etelä-Amerikan mestaruuskilpailuista Uruguay voitti Chellen aikana yhden kullan ja yhden hopean.
Ariel Olascoaga

Ariel Olascoaga Gutiérrez (26. elokuuta 1929 Treinta y Tres – 22. elokuuta 2010) oli uruguaylainen koripalloilija ja olympiamitalisti.
Olascoaga saavutti Uruguayn koripallomaajoukkueen pelaajana olympiapronssia Melbournesta 1956.
Oscar Moglia

Oscar Aldo Moglia Eiras (1. helmikuuta 1935 Montevideo – 8. lokakuuta 1989) oli uruguaylainen koripalloilija ja olympiamitalisti.
Moglia saavutti Uruguayn koripallomaajoukkueen pelaajana olympiapronssia Melbournesta 1956. Hän edusti maata myös vuosien 1954 ja 1967 MM-kilpailuissa. Vuonna 1954 hän oli 18,7 pisteen keskiarvollaan MM-turnauksen korikuningas.
Ramiro Cortés

Ramiro P. Cortés Molteni (1931 – 23. huhtikuuta 1977) oli uruguaylainen koripalloilija.
Cortés saavutti Uruguayn koripallomaajoukkueen pelaajana olympiapronssia Melbournesta 1956.
Richard Brixel

Richard Brixel (12. joulukuuta 1943 Tukholma, Ruotsi – 3. heinäkuuta 2019) oli ruotsalainen kuvanveistäjä. Brixel opiskeli Tukholman yliopistossa vuosina 1963–1968 ja Ruotsin kuninkaallinen taideakatemiassa 1967–1973.
Carlos González (koripalloilija)

Carlos Eduardo González Gallo (1930 – 18. heinäkuuta 2018) oli uruguaylainen koripalloilija.
González saavutti Uruguayn koripallomaajoukkueen pelaajana olympiapronssia Melbournesta 1956.
Trabzonin maakunta

Trabzonin maakunta () on Turkin maakunta, joka sijaitsee maan koillisosassa Mustanmeren rannikolla. Maakunnan eteläosassa kohoavat Pontiset vuoret. Maakunnan hallinnollinen keskus on Trabzon.
Maakunnan pinta-ala on 4 628 neliökilometriä ja väkiluku 766 782 (2014).
Artvinin maakunta kuuluu Turkin teentuotantoalueisiin.
Piirikunnat.
Trabzonin maakunta on jaettu 18 piirikuntatason yksikköön seuraavasti.
Milton Scaron

Milton Antonio Scaron Falero (s. 22. elokuuta 1936 Montevideo) on uruguaylainen kilpauransa päättänyt koripalloilija ja olympiamitalisti.
Scaron saavutti Uruguayn koripallomaajoukkueen pelaajana olympiapronssia Melbournesta 1956. Rooman kesäolympialaisissa 1960 hänen edustamansa Uruguay oli kahdeksas.
La Caravelle

La Caravelle oli ranskalaiseen keittiöön erikoistunut ravintola Yhdysvalloissa, New Yorkin Manhattanilla. Se avattiin 21.9.1960. Ravintolan perustivat Fred Decré ja Robert Meyzen, ja keittiöpäällikkönä toimi Roger Fessaguet. Ravintola sai nimensä Kristoffer Kolumbuksen käyttämästä karaveli-purjealustyypistä, jolla hän purjehti Amerikkaan. Useimpien eurooppalaistyylisten ravintoloiden tapaan La Caravellella oli päivittäin vaihtuva ruokalista.
Ravintola suljettiin 22. toukokuuta 2004, huolimatta sen samana vuonna ansaitusta James Beard Foundationin palkinnosta. Ravintolan nimi on nykyisin tunnettu samppanjamerkkinä.
Héctor López (koripallovalmentaja)

Héctor López Reboledo oli uruguaylainen koripallovalmentaja.
López toimi Uruguayn maajoukkueen päävalmentajana useaan otteeseen vuosien 1937–1960 välillä. Hänen johdollaan Uruguay voitti olympiapronssia Melbournesta 1956, kaksi Etelä-Amerikan mestaruutta muiden maanosakilpailun mitalien ohella ja sijoittui kahdeksanneksi Rooman kesäolympialaisissa 1960. Seurajoukkueista hän valmensi Trouvilleä 21 vuotta peräkkäin.
Şırnakin maakunta

Şırnakin maakunta () on Turkin maakunta, joka sijaitsee maan kaakkoisosassa Syyrian ja Irakin rajalla. Maakunnan hallinnollinen keskus on Şırnak.
Maakunnan pinta-ala on 7 078 neliökilometriä ja väkiluku 488 966 (2014).
Şırnakin maakunta kuuluu Turkin kurdialueisiin. Turkin hallituksen oman maansa kurdialueille kesällä 2015 kohdistamien pommitusten seurauksena myös kurdikapinalliset (PKK) ovat ryhtyneet väkivallantekoihin esimerkiksi tienvarsimiinoin myös Şırnakin maakunnassa, jonka seurauksena Turkin sotilaita ja poliiseja on kuollut.
Piirikunnat.
Trabzonin maakunta on jaettu seitsemään piirikuntatason yksikköön seuraavasti:
Louisvillen kansainvälinen lentoasema

Louisvillen kansainvälinen lentoasema (; ) on Yhdysvaltain Kentuckyn osavaltion Jeffersonin piirikunnan Louisvillessä sijaitseva vilkas kansainvälinen lentoasema. Se toimii sekä Yhdysvaltain ilmavoimien sotilaslentoasemana että siviililentoasemana.
Louisvillen kansainvälinen lentoasema lukeutuu rahtimäärältään maailman kymmenen suurimman lentoaseman joukkoon. Vuonna 2013 lentoaseman kautta kulki yhteensä 2 216 miljoonaa kilogrammaa lentorahtia, jolla lentoaseman sijoittui kansainvälisessä lentoasemavertailussa maailman 7. vilkkaimmaksi rahtilentoasemaksi. Suuri osatekijä tälle on maailman suurimman lähetti- ja rahtiyhtiö UPS kansainvälisen lentorahtiterminaalin sijoittumisella lentoasemalle. UPS:n terminaalitoiminta alkoi Louisvillessä vuonna 1982, vain vuosi UPS:n ensimmäisen rahtilentokoneen hankkimisen jälkeen.
Pilkkukurkukki

Pilkkukurkukki eli kurkkuhämähäkki ("Araniella cucurbitina") on ristihämähäkkien heimoon kuuluva laji. Naaras on noin 6 mm, koiras noin 4 mm:n pituinen. Ruumis on etuosasta ruskea ja takaosasta vihreä. Takana alapuolella on punainen laikku. Naaras kutoo verkon munien ympärille ja munii heinäkasvien yläosiin. Saalistaessaan kurkkuhämähäkki kutoo muutaman sentin levyisen verkon suhteellisen korkealle pensaaseen tai puuhun. Sitä esiintyy toukokuulta syyskuulle ja sitä tavataan laajalti palearktisella alueella, myös Suomessa.
Pohjan sotilassoittokunta

Pohjan sotilassoittokunta (lyhenne POHSK) oli yksi Suomen sotilassoittokunnista. Soittokunta sijaitsi Oulussa osana Pohjois-Suomen sotilaslääniä. Osana puolustusvoimauudistusta soittokunta lakkautettiin vuoden 2013 lopussa. 
Historia.
Pohjan sotilassoittokunta perustettiin vuonna 1918 Korsholmassa ja se toimi Jääkärirykmentti 1:n soittokuntana. Kesällä 1918 soittokunta uudelleennimettiin Karjalan kaartin soittokunnaksi ja toimi Viipurissa osana Karjalan kaartin rykmenttiä. Talvisodan jälkeen soittokunta siirrettiin Ouluun. Jatkosodan aikana soittokunta tunnettiin nimellä Huoltopataljoona 5:n soittokunta. Lapin sodan aikana soittokunta uudelleennimettiin Jalkaväkirykmentti 1:n soittokunnaksi. 
Vuonna 1952 Jalkaväkirykmentti 1:n soittokunta uudelleennimettiin Oulun varuskuntasoittokunnaksi. Soittokunta toimi kyseisellä nimellä vuoteen 1990 asti, jolloin siitä tuli Pohjan sotilassoittokunta. Soittokunta kuului Pohjois-Suomen viestipataljoonan organisaatioon vuoteen 1989 asti, jolloin pataljoona siirtyi Kajaaniin. Pohjois-Suomen viestipataljoonan ja Pohjan prikaatin lakkautuksen jälkeen soittokunta kuului Oulun sotilasläänin esikunnan organisaatioon ja maanpuolustusalueiden lakkauttamisten jälkeen Pohjois-Suomen sotilasläänin esikunnan organisaatioon.
Vuoden 2013 lopussa seitsemän sotilassoittokuntaa, mukaan lukien Pohjan ja Kainuun sotilassoittokunnat, lakkautettiin osana puolustusvoimauudistusta. Pohjois-Suomeen jäi vahvistettu Lapin sotilassoittokunta, joka jatkossa vaalii Pohjan sotilassoittokunnan perinteitä. Lapin soittokuntaan Rovaniemelle siirtyi Oulun soittajista kaikkiaan yhdeksän. Neljä siirtyi Kaartin soittokuntaan, yksi Kainuun prikaatiin ja loput siviiliin.
Antto Terras

Antto Terras (s. 23. marraskuuta 1973 Tallinna, Viron SNT) on virolaissyntyinen suomalainen kirjailija ja koomikko. 
Hän on opiskellut Tampereen yliopistossa teatterialaa vuosina 1994–1999, mutta työskennellyt sen jälkeen päätoimisena myymäläetsivänä Stockmannilla vuosina 1999–2015. Stand-up-koomikkona hän on esiintynyt sekä lavalla että televisiossa. Lisäksi hän työskentelee viron kielen oikeustulkkina.
Teokset.
Terraksen esikoisteos "Stockmann Yard" ilmestyi elokuussa 2015 ja käsittelee humoristisesta näkökulmasta myymäläetsivän työtä. Hän on tehnyt aiheesta myös näytelmän Turun linnateatteriin. Vuonna 2016 Linnateatterissa sai ensi-iltansa Terraksen kirjoittama näytelmä "Myyntimies Berthold". Lokakuussa 2017 ilmestyi "Pilkkuun asti. Baarimestarin muistelmat" -teos. Kesäkuussa 2019 Into Kustannus julkaisi Terrakselta teoksen "Tallinnan tappajat – Viron veriset vuodet". Vuonna 2020 Into Kustannus julkaisi teoksen "Viro Sensuroimaton". Lokakuussa 2021 Into Kustannus julkaisi Terraksen teoksen "Radio Suomipop – Suomalaisuuden soundtrack -juhlakirja 20 v". Vuonna 2021 Into Kustannus julkaisi myös teoksen "Tallinnan tappajat 2&amp;3".
Biseridens

Biseridens (nimen merkitys: "”kaksi riviä hampaita”") on sukupuuttoon kuollut Anomodontiaan kuuluva terapsidisuku. Siihen kuulu yksi tunnettu laji "Biseridens qilianicus". Se eli permikauden Guadalupe-epookin aikana nykyisen Kiinan alueella noin 270 miljoonaa vuotta sitten.
Ominaisuudet.
"Biseridensin" kallon pituus on tunnetuilla yksilöillä noin 17 cm, ja sillä on muista tieteelle kuvatuista Anomodontia-kehityslinjan terapsideista poiketen erilaistunut hampaisto: kulmahampaat, etuhampaat ja poskihampaat. Lisäksi siltä puuttui alaleuan luiden välissä oleva aukko.
Fossiililöydöt.
"Biseridens" tunnetaan kolmesta eri fossiililöydöstä, jotka on tehty Xidagou-muodostumasta Gansun maakunnasta Kiinasta. Suvun holotyyppi (IGCAGS V 632) on sirpaleinen kallo, josta puuttuu etuosa ja pala alaleukaa. Paratyyppi (IVPP V 12009) käsittää alaleukojen etuosan hampaineen. Kolmas löytö (IVPP V 16013) on lähes kokonainen kallo, josta puuttuu takaraivo. Kallon lisäksi löytöön kuuluu alaleuka ja 14 nikamaa.
Luokittelu.
Ensimmäisten sirpaleisten löytöjen perusteella J. Li ja Z. Cheng kuvasivat "Biseridensin" Eotitanosuchiaan kuuluvana terapsidina vuonna 1997. B. Battail kuitenkin arveli vuoden 2000 artikkelissaan "Biseridensin" kuuluvan sittenkin Anomodontiaan, ja että se olisi sukua "Ulemicalle". Kuitenkin koska fossiililöydöt olivat huonosti säilyneitä, hänen tuloksiaan ei voitu vielä tuolloin varmentaa. Battailin arvio osoittautui myöhemmin oikeaksi, kun Jun Liu, Bruce Rubidge ja Jinling Li kuvasivat hyvin sälyneen "Biseridensin" kallon vuonna 2009. Fylogeneettisten analyysien perusteella "Biseridens" osoittautui kaikista basaalisimmaksi (”primitiivisimmäksi”) tunnetuksi anomodontiksi.
Fylogenia.
Tämä kladogrammi perustuu kallon ominaisuuksiin, sillä useimmat näistä terapsideista tunnetaan vain kallon perusteella. Jun Liu, Bruce Rubidge &amp; Jinling Li (2009):
Darren Fells

Darren Andre Fells (s. 22. huhtikuuta 1986 Fullerton, Kalifornia) on yhdysvaltalainen amerikkalaisen jalkapallon pelaaja ja kilpauransa päättänyt koripalloilija. Hänen veljensä Daniel Fells on myös amerikkalaisen jalkapallon pelaaja.
Kaudella 2010–2011 Fells pelasi Korisliigan Joensuun Katajassa. Kataja ylsi loppuotteluihin joissa hävisi Tampereen Pyrinnölle. SM-hopean lisäksi Fells voitti Katajassa Suomen cup-mestaruuden. Hänen kahden pisteen heittojen heittotarkkuutensa 64,3 % oli runkosarjan kolmanneksi paras.
Alkuvuodesta 2013 Fells siirtyi amerikkalaisen jalkapallon pelaajaksi ja teki NFL-sopimuksen Seattle Seahawksin kanssa. Vuodesta 2014 lähtien hän on pelannut Arizona Cardinalsissa.
Diamiinioksidaasi

Diamiinioksidaasi eli histaminaasi on entsyymi, joka katalysoi eräiden diamiinien kuten histamiinin, agmatiinin, putreskiinin ja spermiinin hapettamista aminoaldehydeiksi. Entsyymiä esiintyy niin arkeoneissa, bakteereissa kuin aitotumaisissa eliöissäkin ja sillä on useita biologisia tehtäviä. Diamiinioksidaasin EC-numero on EC 1.4.3.22.
Rakenne, biologinen rooli ja reaktiomekanismi.
Rakenteeltaan diamiinioksidaasi on kahdesta samanlaisesta alayksiköstä koostuva homodimeeri ja ihmisen entsyymin molekyylimassa on noin 160–200 kDa. Entsyymi vaatii toimiakseen kofaktorikseen topakinonin eli 2,4,5-trihydroksifenyylialaniinikinonin, joka koordinoituu kupari-ioneihin. Kupari-ionit ovat välttämättömiä entsyymin aktiivisuuden kannalta. Diamiinioksidaasi hapettaa diamiineja, kuten histamiinia, putreskiinia, spermiiniä, agmatiinia, kadaveriiniä sekä eräitä monoamiineja kuten dopamiinia, fenyylietyyliamiinia, tryptamiinia ja bentsyyliamiinia aminoaldehydeiksi tai aldehydeiksi. Monoamiinit hapettuvat lähinnä silloin, kun niiden konsentraatio on suuri. Lisäksi muodostuu vetyperoksidia ja ammoniakkia.
Nisäkkäillä diamiinioksidaasin aktiivisuus on suurimmillaan veressä, suolistossa, munuaisissa, maksassa, keuhkoissa ja istukassa raskauden aikana. Nisäkkäillä, sammakkoeläimillä ja matelijoilla ei ole juurikaan diamiinioksidaasiaktiivisuutta aivoissa, mutta sen sijaan linnuilla aktiivisuus on aivoissa kohtalainen ja kalojen aivoissa suuri. Diamiinioksidaasi inaktivoi polyamiinien biologisia vaikutuksia ja sillä saattaa olla rooli allergioissa ja solujen kasvun säätelyssä. Entsyymiä markkinoidaan ravintolisänä histamiiniyliherkkyyden eli histamiini-intoleranssin hoitoon, mutta sen hyödystä ei ole tieteellistä näyttöä. Aminoaldehydit syklisoituvat helposti muodostaen pyrrolidiini- ja piperidiinirenkaita ja esimerkiksi kasveissa entsyymillä on rooli näitä rakenteita sisältävien alkaloidien biosynteesissä.
Diamiinioksidaasin kaltalysoiman reaktion mekanismin ensimmäisessä vaiheessa diamiinin aminoryhmä reagoi entsyymiin sitoutuneen topakinonin kanssa muodostaen karbinoliamiinivälivaiheen, joka muuttuu imiiniksi eli Schiffin emäkseksi. Tämä imiini hydrolysoituu vapauttaen aldehydin ja koentsyymistä muodostuu aminokinoliojhdannainen. Aminokinoli hapettuu takaisin topakinoniksi reagoidessaan hapen ja veden kanssa ja kupari-ionit katalysoivat tätä reaktiota. Samalla muodostuu ammoniakkia ja vetyperoksidia. Entsyymin inhibiittoreita ovat esimerkiksi pimagediini eli aminoguanidiini ja semikarbatsidi.
Tim Farron

Timothy James Farron (s. 27. toukokuuta 1970 Preston) on brittiläinen poliitikko, joka toimi Liberaalidemokraattien puoluejohtajana heinäkuusta 2015 heinäkuuhun 2017. Farron valittiin Liberaalidemokraattien johtoon Nick Cleggin jälkeen puolueen kärsittyä vaalitappion vuoden 2015 parlamenttivaaleissa. Häntä seurasi vuonna 2017 tehtävässä Vince Cable.
Farron on istunut parlamentissa vuodesta 2005 lähtien. Virallisesti hän ilmoitti ehdokkuudestaan Liberaalidemokraattien johtoon toukokuussa 2015 ja myöhemmin heinäkuussa pidetyssä puoluekokouksessa Farron päihitti Norman Lambin saaden 56,5 prosenttia äänistä.
Puheenjohtajakautensa jälkeen Farron sai tehtävässä häntä seuranneelta Cablelta kritiikkiä näkemyksistään seksuaalivähemmistöjen oikeuksista. Farron on myös viitannut omiensa ja puolueen näkemysten asiasta olleen liian suuressa ristiriidassa keskenään.
Samuli Nieminen

Juha Samuli Nieminen (s. 24. elokuuta 1996 Porvoo) on suomalainen koripalloilija.
Porvoon Tarmon kasvatti Nieminen nousi kasvattajaseuransa Korisliigassa pelanneeseen edustusjoukkueeseen vuonna 2011 pelaten viisi ottelua 1,6 pisteen ottelukohtaisella keskiarvolla. Vuodesta 2012 lähtien hän pelasi miesten I-divisioonan HBA-Märskyssä. Marraskuussa 2015 Niemisen uutisoitiin siirtyvän syksyksi 2016 stipendiurheilijaksi Stephen F. Austin State Universityyn.
Vuonna 2013 Nieminen kutsuttiin ainoana suomalaisena Basketball Without Borders -leirille Portugaliin.
Nieminen on pelannut kymmeniä nuorten maaotteluita. Nieminen ei kuulunut miesten vuoden 2015 alkuperäiseen maajoukkueryhmään, mutta hän kuului maajoukkueen kokoonpanoon valmistavassa maaottelussa Ranskaa vastaan. Nieminen ei saanut ottelussa peliaikaa.
Nieminen valittiin Suomen alle 20-vuotiaiden EM-kisajoukkueeseen vuoden 2016 EM-kotikisoihin.
Pelityyli ja ominaisuudet.
HBA:ssa pelatessaan Niemistä käytettiin etenkin pallottomana korintekopaikkoihin hakeutujana sekä korille ajoissa että heittäjänä. Nieminen itse on kertonut pitävänsä esikuvanaan monipuolisesti pelaavaa ranskalaista Nicolas Batumia.
Robin Hood populaarikulttuurissa

Tämä on luettelo nykyajan populaarikulttuurin teoksista, jotka käsittelevät englantilaista lainsuojatonta Robin Hoodia.
Oopperaa/Teatteria.
Suomen Kansallisoopperan satavuotisjuhlan kunniaksi sai vuonna 2011 ensi-iltansa Jukka Linkolan säveltämä oopperaversio Robin Hoodista. Oopperan libreton oli kirjoittanut Jukka Virtanen, dramatisoinnista ja ohjauksesta vastasi Kari Heiskanen. 22. heinäkuuta 2011 Taaborinvuoren kesäteatterissa, Nurmijärvellä sai ensi-iltansa Taavi Vartian ohjaama teatteriversio Robin Hoodista.
Keuruun museo

Keuruun museo on Keuruulla Keski-Suomessa sijaitseva taide- ja kulttuurihistoriallinen museo. Keuruun museo sijaitsee matkailukeskus Kamanassa vanhan Keuruun alueella, ja se on nykyisenlaisenaan toiminut vuodesta 2000 lähtien. Keuruun museolla on näyttelytiloja Kamanan varsinaisen näyttelytilan lisäksi Kamanan yläkerrassa vinttigalleriassa, Wanhan näyttelysaleissa Haapamäellä sekä Lehtiniemen aulagalleriassa. Keuruun museon toiminnan taustalta löytyy Keuruun museosäätiö, joka ohjaa ja ylläpitää Keuruun museon toimintaa.. Keuruun museo järjestää vaihtuvia niin taide- kuin kulttuurihistoriallisiakin näyttelyjä galleriatiloissaan, ylläpitää Keuruun seudun kotiseutuarkistoa ja vastaa Keuruun kaupungin taidekokoelmasta. Keuruun museon kautta voi lisäksi varata opastetun kierroksen muun muassa Keuruun ja Pihlajaveden vanhoihin kirkkoihin.
Näyttelyt.
Keuruun museolla ei ole perusnäyttelyä, vaan se järjestää vuosittain useita näyttelyjä eri galleriatiloissaan. Päänäyttelysalissa Kamanassa järjestetään vuosittain 5-6 vaihtuvaa näyttelyä. Viime vuosien merkittäviä näyttelyjä Kamanan isossa näyttelysalissa ovat olleet muun muassa Herpmannin pojat – Isoviha Keuruulla (2014), Tällaista elämä oli – kulttuurihistoriallinen näyttely veteraaniväen elämäntarinoista (2012) sekä Veden väki – vesikulttuuria Keuruun seudulla (2010).
Kokoelmat.
Keuruun taidemuseon taidekokoelmissa on taidetta 1900-luvun alusta nykypäivään saakka, mutta kokoelman pääpaino on 1970-1990-luvuilla valmistuneessa taiteessa. Vuonna 2015 Keuruun taidemuseon taidekokoelman suuruus on 680 teosta. Keuruun kaupungin taidekokoelmaan puolestaan kuuluu kaupungin hankkimia tai kaupungille lahjoitettuja taideteoksia, joita on yhteensä 1 169 teosta. Julkiset taideteokset kuuluvat myös Keuruun kaupungin kokoelmaan. Keuruun museon hallinnoimissa kokoelmissa vanhimmat taideteokset koostuvat mm. Hilda Flodinin teoksista, joita Keuruun taidemuseon kokoelmissa on 59. Keuruun museo on koonnut näistä teoksista koostuvan näyttelyn nykyisten näyttelytilojensa avajaisnäyttelyksi vuonna 2000. Kyseinen näyttely on sittemmin kiertänyt monissa muissakin museoissa ympäri Suomea mm. Halosenniemessä Tuusulassa. Tätä kiertonäyttelyä on mahdollista yhä tilata Keuruun museosta.
Adelfoí (Sporadit)

Adelfoí (; transl. myös "Adelfí"; ”Veljekset”) on kahden Kreikan saaren ryhmä, joka kuuluu Pohjoisten Sporadien saariryhmään ja jonka saaret sijaitsevat Egeanmeressä Alónnisoksen kaakkoispuolella. Saaret ovat asumattomia (2011). Hallinnollisesti saaret kuuluvat Alónnisoksen kuntaan, Sporadien alueyksikköön ja Thessalian alueeseen.
Saaret.
Saariparin saaret ovat:
Kuorilahti

Kuorilahti () on entinen kylä Karjalan tasavallan Louhen piirin Ambarnyin kunnassa Venäjällä. Se sijaitsi Tuoppajärven kaakkoisrannalla 50 kilometriä Kiestingistä linnuntietä kaakkoon.
Paanajärven pogostaan kuulunut Kuorilahden kylä mainitaan ensimmäisen kerran vuonna 1597. 1800- ja 1900-lukujen vaihteessa se kuului Paanajärven volostin Kuren kyläkuntaan. Vuonna 1905 kylässä oli 162 asukasta.
Neuvostoaikana perustettiin aluksi Louhen ja sittemmin Kiestingin piiriin kuulunut Kuorilahden kyläneuvosto. Vuonna 1933 Kuorilahdessa ja samannimisellä metsätyömaalla oli 231 asukasta, joista lähes 90 % oli karjalaisia ja loput etupäässä venäläisiä ja suomalaisia. Myöhemmin Vaarakylän kyläneuvostoon kuulunut Kuorilahti siirrettiin Kiestingin taajamaneuvoston alaisuuteen vuonna 1959.
Gioúra

Gioúra () on Kreikan saari, joka kuuluu Pohjoisten Sporadien saariryhmään ja sijaitsee Egeanmeressä Alónnisoksen ja Kyrá Panagián saarten koillispuolella. Saaren pinta-ala on 11,052 neliökilometriä ja se on asumaton (vuonna 2011). Hallinnollisesti Gioúra kuuluu Alónnisoksen kuntaan, Sporadien alueyksikköön ja Thessalian alueeseen.
Gioúra on Pohjoisten Sporadien pohjoisimpia saaria. Sen eteläpuolella sijaitsee Grammézan saari, itäpuolella Pipéri ja pohjoispuolella Psathoúra.
Kyrá Panagiá

Kyrá Panagiá (; transl. myös "Kirá Panagiá"; ”Neitsyt Maria”) on Kreikan saari, joka kuuluu Pohjoisten Sporadien saariryhmään ja sijaitsee Egeanmeressä Alónnisoksen koillispuolella. Saaren pinta-ala on 25 neliökilometriä ja asukasluku 2 (2011). Hallinnollisesti Kyrá Panagiá kuuluu Alónnisoksen kuntaan, Sporadien alueyksikköön ja Thessalian alueeseen.
Kyrá Panagiá on Pohjoisten Sporadien pohjoisimpia saaria. Sen koillispuolella sijaitsee Gioúran saari ja länsipuolella Gramméza ja Pipéri. Saaren nimi viittaa Neitsyt Mariaan.
Peristéra

Peristéra () on Kreikan saari, joka kuuluu Pohjoisten Sporadien saariryhmään ja sijaitsee Egeanmeressä Alónnisoksen itäpuolella. Saaren pinta-ala on 14,2 neliökilometriä ja asukasluku 30 (vuonna 2011). Hallinnollisesti Peristéra kuuluu Alónnisoksen kuntaan, Sporadien alueyksikköön ja Thessalian alueeseen.
Peristéra koostuu kahdesta osasta, joita yhdistää kapeampi kannas. Pieni Peristéran kylä on pohjoisosan länsirannikolla. Saaren erottaa Alónnisoksesta noin kilometrin levyinen salmi. Saaren koillispuolella sijaitsee Lechoúsan saari ja eteläpuolella pieni Adelfoín saaripari.
Platý (Sporadit)

Platý (; transl. myös "Platí") eli Plateiá (Πλατειά) on pieni Kreikan saari, joka kuuluu Pohjoisten Sporadien saariryhmään ja sijaitsee Egeanmeressä Skýroksen eteläpuolella. Saaren pinta-ala on 0,619 neliökilometriä ja se on asumaton (vuonna 2011). Hallinnollisesti Platý kuuluu Skýroksen kuntaan, Euboian alueyksikköön ja Keski-Kreikan alueeseen. Platýn erottaa Skýroksesta noin 600 metriä leveä salmi. Saaren kaakkoispuolella sijaitsee Sarakinón saari.
Banpo

Banpo on yksi alue Xi’anin kaupungissa Baqiaon kaupunginosassa.
Banpon kylä on 1950-luvulla löydetty kivikautinen asuinalue, jossa on tehty arkeologisia kaivauksia. Kaivausalueelle on perustettu museo kattamalla kaivausalue ja rakentamalla yleisölle parvet, joista näkee kaivauksiin. Museossa on nähtävillä muun muassa vanhoja asuinpaikkojen perustuksia, hautoja, hautaruukkuja, nuotiopaikkoja sekä kivikautisesta elämästä kertovia dioraamoja.
Kylä on ollut linnoitettu suojakaivannolla ja siellä on ollut puusta ja savesta rakennettuja asuinrakennuksia. 
Kylän ominaisuudet.
Banpo sijaitsee joen rantapenkereellä. pinta-ala on noin 5 ha, josta asuttua 3 ha. Asutulla alalla oli 56 taloa. Lisäksi tällä vallihaudan ympäröimällä alalla oli varastokuoppia ja eläinkarsinoita. Hautausmaa oli kylän ulkopuolella. varhemmat talot olivat ainakin osin maan alla, uudemmat maan pinnalla. Asumukset olivat yleensä pyöreitä, läpimitta 3-5 metriä. Eräässä vaiheessa tehtiin pyöreiden majamaisten asumusten lisäksi monihuoneinen 20x12.5 m minihuoneinen pitkä talo. Ne oli tehty puupylväiden varaan rakennetusta oksapunos-savesta. Aikuiset haudattiin hautausmaahan, lapset uruukkuihin talojen lähelle. Kaurikotelo, joka kuvaa naisen sukupuolielintä, oli usein kuvattuna luuesineissä ja saviastioissa. Banpon kylän ihmiset lienevät eläneen malko tasa-arvoisesti, vaikka erikoishenkilöitä mm. šamaani oli melko varmasti kylässä.
Prásso (Gioúra)

Prásso () eli Gramméza (Γραμμέζα, myös "Grámiza", Γράμιζα) on Kreikan saari, joka kuuluu Pohjoisten Sporadien saariryhmään. Se sijaitsee Egeanmeressä Alónnisoksen saaren koillispuolella Kyrá Panagián ja Gioúran saarten välissä. Saaren pinta-ala on 0,843 neliökilometriä ja se on asumaton (2001). Hallinnollisesti Prásso kuuluu Alónnisoksen kuntaan, Sporadien alueyksikköön ja Thessalian alueeseen.
Saari tunnetaan nimellä ”Gioúran Prásso” ("Prásso Gioúron", Πράσσο Γιούρων) erotuksena toisesta Prásson saaresta lähellä Skántzouraa. Kummatkin ovat osa Alónnisoksen ja Pohjoisten Sporadien merikansallispuistoa.
Psathoúra

Psathoúra () on pieni Kreikan saari, joka kuuluu Pohjoisten Sporadien saariryhmään ja sijaitsee Egeanmeressä Alónnisoksen koillispuolella. Saaren pinta-ala on 0,763 neliökilometriä ja se on asumaton (vuonna 2011). Hallinnollisesti Psathoúra kuuluu Alónnisoksen kuntaan, Sporadien alueyksikköön ja Thessalian alueeseen.
Psathoúra on Pohjoisten Sporadien pohjoisin saari. Sen eteläpuolella sijaitsevat Gioúran, Kyrá Panagián ja Pipérin saaret.
Ríneia (Sporadit)

Ríneia (; transl. myös "Rínia") eli "Eriniá" (Ερηνιά) on pieni Kreikan saari, joka kuuluu Pohjoisten Sporadien saariryhmään ja sijaitsee Egeanmeressä Skýroksen länsipuolella Válaxan ja Skyropoúlan saarten välissä. Saaren pinta-ala on 0,533 neliökilometriä ja se on asumaton (vuonna 2001). Hallinnollisesti Ríneia kuuluu Skýroksen kuntaan, Euboian alueyksikköön ja Keski-Kreikan alueeseen.
Sarakinó (saari)

Sarakinó () on pieni Kreikan saari, joka kuuluu Pohjoisten Sporadien saariryhmään ja sijaitsee Egeanmeressä Skýroksen saaren eteläpuolella. Skýroksen ja Sarakinón erottaa noin 600 metriä leveä salmi. Saaren pinta-ala on 3,4 neliökilometriä ja se on asumaton (vuonna 2011). Hallinnollisesti Sarakinó kuuluu Skýroksen kuntaan, Euboian alueyksikköön ja Keski-Kreikan alueeseen.
Skántzoura

Skántzoura () on Kreikan saari, joka kuuluu Pohjoisten Sporadien saariryhmään. Saaren pinta-ala on 6,229 neliökilometriä ja se on asumaton (vuonna 2011). Hallinnollisesti Skántzoura kuuluu Alónnisoksen kuntaan, Sporadien alueyksikköön ja Thessalian alueeseen.
Skántzoura sijaitsee Egeanmeressä Alónnisoksen ja Skýroksen saarten välissä. Alónnisoksen ja Skántzouran välissä sijaitsevat puolestaan pienemmät Adelfoín saaret sekä Peristéra. Skántzouran ympärillä on joukko pienempiä saaria ja kareja.